Samáridos

A dos samáridos (Samaridae) é unha familia de peixes osteíctios da orde dos pleuronectiformes e suborde dos pleuronectoideos que abrangue pequenos peixes planos propios das augas da rexión Indo-Pacífica.

Antigamente foron clasificados como unha subfamilia da familia dos pleuronéctidos.

A familia comprende tan só tres xéneros, cun total de case 30 especies.

 Características 
Son peixes de pequeno tamaño, e só unhas poucas especies alcanzan os 15 cm de lonxitude.Especies da familia dos samáridos  en FishBase.

As súas principais características son:Samaridae. Crested flounders  en FishBase.
 Como todos os peixes planos teñen o corpo moi aplanado lateralmente e asimétrico, con ambos os ollos nun lado do corpo, chamado ocular ou pigmantado, mentres que o outro lado é o clamado lado cego.
 Nas especies desta familia o lado ocular é o dereito.
 Os raios da aleta dorsal son moi alongados, e a miúdo son libres.
 A orixe desta aleta está diante dos ollos.A liña lateral pode estar ben desenvolvida ou presentarse moi reducida.
 As aletas pelvianas están ben desenvolvidas en ambos os lados do corpo, e son simétricas.
 Hábitat e distribución 
Os samáridos so endémicos das rexións tropicais e subtropicais das augas da rexión Indo-Pacífica. Viven xeralmente en augas profundas, sobre todo sobre fondos brandos do nivel circalitoral.

 Taxonomía 
A familia foi descrita por primeira vez polos ictiólogos estadounidenses David Starr Jordan e David Kopp Goss.

 Clasificación 
Na actualidade recoñécense na familia os seguintes tres xéneros:Samaridae no SIIT.

 Plagiopsetta Franz, 1910 
 Samaris Gray, 1831 
 Samariscus Gilbert, 1905

 Notas 

 Véxase tamén 

 Bibliografía 
 Burton, Maurice & Robert Burton (1984): Encyclopedia of Fish. Saint Louis, EE.UU: BPC Publishing. ISBN 0-7064-0393-2.
 Eschmeyer, William N., ed. (1998): Catalog of Fishes. Special Publication of the Center for Biodiversity Research and Information, núm. 1, vol. 1-3. San Francisco (California, Estados Unidos): California Academy of Sciences. ISBN 0-940228-47-5.
 Nelson, Joseph S. (2006): Fishes of the World. Nova York: John Wiley & Sons, Inc. ISBN 0-471-25031-7.


 Outros artigos 
 Teleósteos
 Pleuronectiformes

 Ligazóns externas 
 Samaridae. Crested flounders na ADW.
 Samaridae. Crested flounders na EOL. Contén informacións, numerosas imaxes e mapas de distribuución. 

Categoría:Pleuronectiformes